**Proces-verbal al ședinței de lucru din data de 11.11.2016**

|  |  |
| --- | --- |
| A prezidat: | Dl Anatolie Silitrari – șef adjunct Direcția generală infrastructura calității și supravegherea pieței, șef Direcție supravegherea pieței și securitate industrială al ME; |
| Au participat: |  |
|  | Dna Natalia Andriaș-Amirulloev – consultant principal al Direcției supravegherea pieței și securitate industrială al ME; Dl Sergiu Crivenco–șef al Direcției supraveghere mixtă din cadrul Inspectoratului Principal de Stat pentru Supravegherea Tehnică a Obiectelor Industriale Periculoase (IPSSTOIP);Dl Sergiu Gogu – Șef al Direcției Instalații sub presiune și Mecanisme de Ridicat al IPSSTOIP;Dl Igor Luțic – inspector principal al Direcției Instalații sub presiune și Mecanisme de Ridicat al IPSSTOIP; |
|  | Dl Ion Popa – șeful serviciului arhitectură și construcție din cadrul preturii sectorului Buiucani al Primăriei mun. Chișinău; |
|  | Dra Nirauța Natalia – consultant al Direcției generale juridice din cadrul Ministerului Afacerilor Interne;Dl Victor Balan – consultant principal al Direcției construcții din cadrul Ministerului Dezvoltării Regionale și Construcțiilor (MDRC)Dl Alexandru Tagadiuc – specialist principal al Direcției reglementări tehnico-economice din cadrul MDRC;Dl Sorin Grosu- inspector de muncă din cadrul Inspectoratului Muncii al Sindicatelor;Dl Marcel Gîrbu-vicedirector al Întreprinderii de Stat Centrul Tehnic pentru Securitate Industrială și Certificare (CTSIC);Dl Alexei Prohorciuc – șef Secție expertiză securitate industrial al CTSIC; |
|  | Dl Victor Hîrjău – director general al SRL Grand Lift;Veaceslav Grigoraș – inginer-șef al SRL Grand Lift;Dl Ion Stanciu – director general al ÎMS Liftservice;Dl Constantin Onica – șeful STP al ÎMS Liftservice;Dl Vasile Sîrbu – inginer-șef al SRL Baslift;Dl Vadim Bîtcă – inginer-șef al SRL Augustlift;Dl Vadim Nițcanschii – inginer al SRL Asmorind;Dl Alexei Adjer – inginer al SRL Asmorind. |

**Ordinea de zi:**

**Dezbateri publice referitor la proiectul Hotărîrii Guvernului cu privire la aprobarea cerințelor minime de securitate privind exploatarea ascensoarelor**

**Dl Anatolie Silitrari:** Necesitatea aprobării proiectului respectiv reiese din mai multe considerente. Astfel, cu aprobarea Hotărîrii Guvernului nr. 8 din 20.01.2016 cu privire la aprobarea Reglementării tehnice ascensoare și componente de siguranță pentru ascensoare, care va intra în vigoare pe data de 20.01.2018 apare necesitatea revizuirii și actualizării documentelor normativ-tehnice de profil existente. De către Institutul de Standardizare din Moldova au fost aprobate în calitate de standarde moldovenești o serie de standarde EN, care au scopul să substituie GOST-rile. De aceea, unele aspecte, dacă este cazul, s-ar putea discuta în cadrul acestei ședințe.

**Dna Natalia Andriaș-Amirulloev**: Întrunirea are ca scop dezbaterile publice referitor la proiectul HG menționate. Totodată, demersul unic din partea agenților economici specializați prevede niște probleme, a căror soluționare nu ține de competența Ministerului Economiei, dar al Ministerului Dezvoltării Regionale și Construcțiilor. Reieșind din aceasta, propunem ca în termen de o săptămîna din numele agenților economici să fie transmis un demers oficial, cu propuneri concrete de modificare și completare a proiectului respectiv. În ceea ce privește propunerea privind crearea grupului de lucru, cu includerea specialiștilor din cadrul agenților economici specializați, considerăm ineficient de a crea acest grup de lucru, deoarec toate părțile implicate por să se expună asupra proiectului. Iar autorii să-l definitiveze, cu elaborarea Sintezei obiecțiilor asupra acestui proiect.Reieșind din Sinteza obiecțiilor poate fi organizată încă o ședință de lucru, la care să se discute părțile înguste.

**Dl Veaceslav Grigoraș:** Subiectul principal îl constituie acel fapt că Hotărîrea Guvernului nr. 8 din 20.01.2016 și acest proiect contravin Directivei 2014/33/CE a Parlamentului European şi a Consiliului din 26 februarie 2014 de armonizare a legislaţiilor statelor-membre referitoare la ascensoare şi la componentele de siguranţă pentru ascensoare (text cu relevanţă pentru SEE), publicat în Jurnalul Oficial al Uniunii Europene L96 din 29 martie 2014.

**Dl Anatolie Silitrari:** Documentele nu contravin acestei directive, dar sunt elaborate pentru ca să ne aliniem la prevederile acelei Directive. Un șir de prevederi din Hotărîrea Guvernului nr. 8 din 20.01.2016 au fost excluse de către Ministerul Justiției, la etapa avizării.

**Dl Ion Stanciu:** Elaborarea acestui proiect este un pas înainte pentru Republice Moldova și susținem acest proiect.Totuși, nu este clară data intrării în vigoare a lui.

**Dna Natalia Andriaș-Amirulloev:** În preambul la Hotărîrea Guvernului se va introduce prevederea referitor la intrarea în vigoare a Hotărîrii Guvernului. Ar fi binevenit ca să intre în vigoare din data publicării.

**Concluzii:**

1. Ca rezultat a ședinței s-a determinat că autorii vor introduce modificările și completările propuse în proiectul discutat și vor elabora Sinteza obiecțiilor:
2. Agenții economici specializați, în termen de o săptămînă din data desfășurării ședinței vor transmite către autori propunerile și obiecțiile vis-à-vis de proiect.
3. În cazul unor propuneri neacceptate de către autori se va organiza suplimentar o ședință de lucru pentru a dezbate subiectele vizate.

**Șef adjunct Direcție generală infrastructura Anatolie SILITRARI**

**calității și supravegherea pieței, șef Direcție**